# **GUVERNUL REPUBLICII MOLDOVA**

**HOTĂRÎRE** nr.\_\_\_

din \_\_\_\_\_\_\_\_\_\_\_\_\_\_\_\_\_\_\_

Chişinău

## **Cu privire la alocarea mijloacelor financiare**

În temeiul articolelor 7 şi 8 din Legea nr.909/ 1992 privind protecţia socială a cetăţenilor care au avut de suferit de pe urma catastrofei de la Cernobîl (Monitorul Oficial al Republicii Moldova, 2004, nr.80-82, art.413), cu modificările ulterioare, articolului 18 din Legea nr.1225/1992 privind reabilitarea victimelor represiunilor politice (republicată în Monitorul Oficial al Republicii Moldova, 2010, nr.241-246, art.746), cu modificările ulterioare, articolului 13 din Legea nr.190/2003 cu privire la veterani (Monitorul Oficial al Republicii Moldova, 2003, nr.84-86, art.392), cu modificările ulterioare, articolul 7 din Legea nr.136/2017 cu privire la Guvern (Monitorul Oficial al Republicii Moldova nr.252 art.412 din 19 iulie 2017), Guvernul **HOTĂRĂŞTE:**

1.Ministerul Finanţelor va aloca, din contul mijloacelor prevăzute în bugetul de stat pentru anul 2019 în vederea acordării indemnizaţiilor unice pentru construcţia unei case individuale ori a unei locuinţe cooperatiste, sau procurarea spaţiului locativ, sau restaurarea caselor vechi unor categorii de cetăţeni, autorităţilor administraţiei publice locale de nivelul al doilea mijloace financiare în sumă de **614,0** mii lei (conform anexei).

2.Prezenta hotărîre intră în vigoare la data publicării.

**Prim-ministru**  **Maia SANDU**

# **Contrasemnează:**

**Ministrul finanțelor Natalia GAVRILIȚA**

**Ministrul sănătății, muncii Ala NEMERENCO**

**și protecției sociale**

**Ministrul economiei**

**și infrastructurii Vadim BRÎNZAN**

Anexa

la Hotărîrea Guvernului

nr.\_\_\_\_ din \_\_\_\_\_\_\_\_\_\_\_\_2019

**LISTA**

**autorităţilor administraţiei publice locale, cărora li se alocă mijloace financiare pentru acordarea indemnizaţiilor unice pentru construcţia unei case individuale ori a unei locuinţe cooperatiste, sau procurarea spaţiului locativ sau restaurarea caselor vechi unor categorii de cetăţeni**

mii lei

|  |  |  |
| --- | --- | --- |
| № | Autorităţile administraţiei publice locale | Total mijloace pentru achitarea indemnizațiilor unice |
| A | 1 | 2 |
| **1** | Consiliul raional Basarabeasca | 82,0 |
| **2** | Consiliul raional Briceni | 41,0 |
| **3** | Consiliul raional Dondușeni | 40,0 |
| **4** | Consiliul raional Ialoveni | 41,0 |
| **5** | Consiliul raional Orhei | 123,0 |
| **6** | Consiliul raional Rîșcani | 82,0 |
| **7** | Consiliul raional Strășeni | 82,0 |
| **8** | Consiliul raional Bălți | 41,0 |
| **9** | Consiliul municipal Chișinău | 82,0 |
|  | **Total** | **614,0** |